NaiveNeuron/SloPal huggingface dataset:
Michelko, Roman, poslanec NR SR (2024-04-19):
Veľmi pozorne som počúval, tak ako všetky príspevky a chcem zopár poznámok. Troška ma mrzí, že medzi podaním tohto pozmeňovacieho návrhu a dnešným dňom bolo osem dní a že táto debata mala byť pred týmto druhým čítaním. Ja som bol vždycky ochotný, nemal som takú vec, bohužiaľ, moji kolegovia boli vyzvaní, ja nie. Tak zdá sa mi to nelogické. Samozrejmé, že tento zákon je v nejakej koordinácii a dohode s ministerstvom kultúry a toto je už akože lopta na bránkovej čiare. Ale napriek tomu som presvedčený, odznelo tu v debate, že vlastne pred tým, než bol tento fond, tak vlastne minister ako jediný človek podpisoval všetky projekty a vlastne on bol teda plne politický a inak zodpovedný a bolo to jasné, bolo to zosobnené. Vlastne pointa tohto fondu je taká, že teraz to bude teda kolektívny orgán a rada, keď to dokázal urobiť jeden človek, tak to urobí aj ďalšia. Všetky ostatné veci sú, ako sa to nedá. Ako jasné, keď chceme hľadať argumenty, ako je to nemožné, ako to bude všetko kolabovať, no tak nájdeme, ale treba riešiť, ako sa to dá. Ten základný problém je pomenovaný. Ja som včera 43 minút hovoril konkrétne reálie, konkrétne fakty, jednoducho naozaj to nefungovalo a bolo nutné to riešiť. Bolo osem dní na to, aby sme o tom diskutovali, nie teraz, naozaj kedy je už veľmi zlý čas, ale tak uvidíme, či rozprava k tomuto zákonu bude do tej štrnástej a potom možno ešte v pondelok či v utorok bude pokračovať. Ja si robím poznámky a myslím si, že takéto katastrofické... (Prerušenie vystúpenia časomerom.)
Poliačik, Martin, poslanec NR SR (2019-11-26):
Ďakujem. Pán Bugár, žiadam vyhlásiť hlasovanie o návrhu pána Fica za neplatné a to z toho dôvodu, že možno ste sa zaoberali dodržaním rokovacieho poriadku, ale celkom určite ste sa nedodržiavali, nezaoberali dodržiavaním ústavy tohto štátu. A ústava, ktorá stojí nad rokovacím poriadkom, jednoznačne hovorí, že jednotliví poslanci a výbory... (Prerušenie vystúpenia predsedajúcim.)
Pellegrini, Peter, predseda NR SR (2015-06-26):
Prezentujme sa a hlasujme o tom, že prerokujeme tento vládny návrh zákona v druhom čítaní. (Hlasovanie.) Prítomných 131 poslancov, za hlasovalo 77, zdržalo sa 54 poslancov. Schválili sme váš návrh, pán spravodajca.
Matovič, Igor, poslanec NR SR (2015-06-26):
Ďakujem veľmi pekne za rozpravu, plodnú. Každopádne iba zjednodušene k tomuto. Mal by na Slovensku po 26 rokoch konečne skončiť socializmus, kedy z ľudí robíme úplne nesvojprávne indivíduá, kedy ľuďom hovoríme, že nemôžu sa sami rozhodnúť a platiť normálnou európskou menou, ale musíme im dávať papieriky a iba na základe tých papierikov sa môžu stravovať. Prepáčte, páni z opozície, či pardon, dnes z vlády, lebo takto ste vtedy argumentovali, keď ste boli v opozícii, argumentovať tým, že vlastne ľudia potom nebudú chodiť do reštaurácií a ľudia nebudú hladní, tak je hlúpe. Ľudia hladní a hlad budú cítiť rovnako, či budú mať v peňaženke eurá alebo stravné lístky. Tak nechajme konečne, aby sa ľudia rozhodovali sami, slobodne a papieriky, úplne zbytočné papieriky im z tej peňaženky vyhoďme. Mnoho ľudí dnes všetko platí už kartou. Núti takéhoto človeka, aby popri karte mal aj peňaženku, v ktorej bude nosiť papieriky. Slovenský výmysel nazvaný stravné lístky je naozaj detinské a úplne z toho kričí, kričí biznis pre kamarátov, ktorým ste tento biznis svojho času vymysleli a robíte všetko pre to, aby naďalej bol udržiavaný. Treba ho zrušiť, treba nabrať na to odvahu, netreba sa nechať klamať možno svojím vedením, ktoré je nejakým spôsobom spriaznené s vedením týchto stravovacích spoločností. Stravné lístky treba zrušiť a ľuďom dať presne tie isté peniaze. Áno, takýto návrh na úplné zrušenie sme predkladali na minulej schôdzi. Keďže nenašiel podporu, teraz ponúkame v podstate obdobu, ktorú sme tu predkladali pred tromi rokmi ešte za vlády Ivety Radičovej a návrh, ktorý, bohužiaľ, neprešiel o jeden, jeden jediný opozičný hlas. Myslím si, že kolega Hrušovský nestihol hlasovať vtedy. Čiže už, ak by ten návrh pred tromi rokmi prešiel, už by dnes platil. Bohužiaľ, sa to tak nestalo. Predkladáme tento návrh znova, aby sa ten zamestnanec, ktorý sa slobodne, bez akéhokoľvek nátlaku rozhodne, že namiesto stravných lístkov chce mať peniaze, aby sa mu to umožnilo. A ten zamestnávateľ, ktorý povie, že slobodne sa rozhodne, že nie, on radšej namiesto tvrdej meny v eurách chce mať papieriky s názvom stravné lístky, tak bude mať naďalej papieriky s názvom stravné lístky. Čiže nikoho k ničomu nenútime. Dávame úplne slobodnú vôľu. Nič násilím nerušíme. Ten, kto bude mať pocit, že stravný lístok je pre neho väčšia istota ako euro, bude mať naďalej stravný lístok. Ten, kto bude chcieť mať namiesto stravného lístku peniaze, tak bude mať peniaze. Čistý, normálny, jednoduchý návrh v súlade so zdravým rozumom. Zdravím návštevu hore na balkóne a ďakujem pekne za rozpravu.
Bugár, Béla, podpredseda NR SR (2011-07-01):
Pán poslanec Žiga.
Verešová, Anna, poslankyňa NR SR (2017-06-21):
Ďakujem kolegovi Jurzycovi za naozaj jeho príspevok, ale hlavne v tom, že ako dokážete udržať, aký dokážete udržať nadhľad nad vecou. Ja vás obdivujem a verím, že sa k tomu raz priblížim. (Povedané so smiechom.) Pretože, prepáčte, ale keď som to počúvala, tak som si pomyslela, že to akože žerieme seno aj my poslanci, to akože toto máme všetkému uveriť? Aj, aj, aj voliči? Ja to nechápem, lebo, lebo nechápem hlavne, že ako môžeme žiť sústavne len na dlh a len za eurofondy. Ja som si všimla, že v podstate politika zamestnanosti, sociálne služby, však to za vládnutia strany SMER, to skutočne sú len eurofondy. Akoby nezisková organizácia, tak riadite štát. A teraz zase dlhy. Tak prosím vás pekne, za tie hrozné cesty môžete v prvom rade vy, vládnete strana SMER skoro desať rokov. Bola som na východe v obci Ulič, to znamená až úplne tesne pri ukrajinských hraniciach. Ja som si tými cestami prešla a sú fakt hrozné. A ak kolega Fecko hovoril o tom, že si teraz držíte týchto ľudí ako rukojemníkov, že oni nebudú mať cesty, ak nebude dlhová brzda, tak to je, to je, prepáčte, to je až odporné.
Martinák, Ľuboš, poslanec NR SR (2011-05-24):
Pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
K. Tóthová, poslankyňa: (2001-12-11):
Pani ministerka, ak by toto bola bývala pravda, tak vy tu nemusíte robiť z parlamentu také cirkusové šapito, aké sa urobilo a stačil by jednoduchý presun a nebolo by treba prerábať celý rozpočet. (Zaznel zvuk časomiery.) J. Migaš, predseda NR SR: Ďalej v rozprave vystúpi pán poslanec Köteles, nech sa páči. Panie poslankyne, páni poslanci, zvolávam poradu predsedov poslaneckých klubov vládnej koalície plus jeden expert na rozpočet v týchto kluboch na 10.00 hodinu. Nech sa páči, pán poslanec Köteles.
A. Belousovová, podpredsedníčka NR SR: (2007-10-25):
Ďalej sa s interpeláciou, pardon, ďalej sa prihlásila pani poslankyňa Sániová, ale pani poslankyňa Sániová ma informovala, že sa prihlásila omylom. Takže sa chcem opýtať členov vlády, či sa niektorý z nich chce vyjadriť k vystúpeniam poslancov. Nie. Vyhlasujem rozpravu preto za skončenú. Prerušujem rokovanie o tomto bode a hlasovať o uznesení budeme v rámci hlasovaní o piatej. Teraz otváram bod interpelácie poslancov . Chcem dať poslancom do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do tohto bodu interpelácie poslancov prihlásili títo poslanci: pani poslankyňa Gibalová, pán poslanec Köteles, pán poslanec Mikloš, pán poslanec Andruskó, pán poslanec Fronc, pán poslanec Pásztor a pán poslanec Slafkovský. Takže ako prvá vystúpi pani poslankyňa Gibalová. Nech sa páči, pani poslankyňa.
Bartek, Michal, poslanec NR SR (2024-02-23):
Ďakujem veľmi pekne za slovo. Na rozdiel od svojho predrečníka budem reagovať na vystúpenie pána poslanca Šipoša v rozprave, tak, pán predsedajúci, prosím, dávajte pozor naozaj, aby aj s faktickými reagovali, tak ako majú. Pán Šipoš, nepočul som síce vaše celé vyjadrenie, ale naozaj ma trošku zaskočilo to o tých trinástych dôchodkoch a ja fakt neviem, že či už tam máte nejakú schizofréniu, pretože veď to bola práve vaša vláda, ktorá tie trináste dôchodky zrušila, a práve počas vášho bačovania sa najviac slovenských seniorov dostalo pod hranicu chudoby. To sú fakty, to som si nevymyslel. Nikto mi to nenapísal. To sú jednoducho dostupné fakty, ktoré si kedykoľvek chcete, dohľadáte. No a viete, opäť ste si neodpustili. Nazývate nás tu pejoratívne šmejdami, tak ja si myslím, že keď by si mal každý najskôr poupratovať pred vlastným prahom, a hlavne po tých cigánskych osadách povedať, kedy im už tých 500 euro konečne vyplatíte. Ďakujem.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za 116, proti 1, hlasovania sa zdržali 14, nehlasoval 1. Konštatujem, že tieto návrhy sme schválili. Nech sa páči.
A. Belousovová, podpredsedníčka NR SR: (2008-05-14):
Otváram všeobecnú rozpravu. Do rozpravy som nedostala žiadnu písomnú prihlášku, a preto sa chcem opýtať, či sa chce do rozpravy prihlásiť niekto ústne. Ústne sa do rozpravy prihlásil pán poslanec Gál. Uzatváram možnosť podania ústnych prihlášok do rozpravy a pán poslanec Gál má slovo. Nech sa páči.
Hudacký, Ján, poslanec NR SR (2013-09-17):
Ďakujem pekne za všetky faktické poznámky. Lojzo, k tvojej sa ani nie je treba vyjadrovať. To bola tak polopatisticky podaná, že každý občan, predpokladám, to pochopil. Čo sa týka tých trhových cien. Samozrejme, že ten trh to rieši, a hlavne v takýchto vyspelých ekonomikách, tie ceny energií. Je pravda, že v tých nových ekonomikách je treba z času na čas aj zásah regulačného subjektu. Ale nezávislého regulačného subjektu. U nás sa to, samozrejme, nedeje. Tie ceny sú momentálne také, presne tak, pretože manažment vyrokoval s Gazpromom 20-ročný kontrakt. Čiže ceny sa nemenia. Pričom na spotových trhoch, viete dobre, že tie ceny sú ďaleko nižšie. A ak by sme mali možnosť predávať plyn s takýmito cenami, tak nebolo by treba, aby štát dotoval v konečnom dôsledku ceny energií pre domácnosti. Takže toto je odpoveď, resp. reakcia na to, čo sa týka trhových cien. Nehovoriac o tom, že máme tzv. nezávislý regulačný úrad, ktorý je absolútne závislý, a môžme povedať, že môže byť s kľudom nejakým jedným z oddelení Úradu vlády. Pretože vlastne každé jedno rozhodnutie ide práve cez Úrad vlády. Určite na toto bude reagovať, podľa mňa to je otázka týždňov, Európska komisia a som presvedčený, že môžeme čakať nejaký infringement, čiže nejaké postihy z Európskej komisie. Čo sa týka cien plynu. No, každú jednu dotáciu zaplatí štát. To je jedno, že pán Fico tu hovorí o zásobách plynu, či už nejaké aktíva a tak ďalej. Každý príjem, každý výnos, každé aktívum, ktoré sa potom pretransformuje do nejakej finančnej hotovosti a je to v strate, alebo teda keď sa použije na krytie straty, sú vlastne verejné zdroje. A tie verejné zdroje sú vlastne kryté a plnené daňami daňových poplatníkov, čiže občanov tejto krajiny. Takže myslím, že... (Prerušenie vystúpenia časomerom.)
Krajniak, Milan, poslanec NR SR (2019-09-24):
V súvislosti s prerokovanou otázkou ochrany života by som chcel dodať takú doplňujúcu informáciu. Pred zhruba necelou hodinou bol zverejnený prieskum verejnej mienky, ktorý v septembri robil Focus, kde respondentom položili otázku, či si myslia, že by malo byť právo na ukončenie tehotenstva aj po zmonitorovaní tlkotu srdca v maternici. Z celkového počtu viac ako tisíc respondentov 31,3 % povedalo, že áno alebo skôr áno, 59,2 % respondentov povedalo, že nie alebo skôr nie, a 9,6 % nevedelo odpovedať. Tak len do kontextu tejto debaty v tom zmysle, že aké v septembri boli zhruba aktuálne postoje k tejto otázke.
Zemanová, Anna, poslankyňa NR SR (2017-10-18):
Pán poslanec Muňko, keď sa budovalo Vodné dielo Gabčíkovo, tak vlastne bolo také prisľúbené ochranárom, že keď toto bude vybudované, tak nebude akože jadrová elektrina alebo bude tak zelená energia. No, máme, dneska máme aj Vodné dielo Gabčíkovo, aj jadrovú elektráreň. Vodné dielo Gabčíkovo je dedičstvo betónovej loby vlastne z polovice 20. storočia, tak ako ste aj vy povedali, že začalo sa tuším v 50. rokoch projektovať. No avšak keď Maďari odstúpili od zmluvy, tak vtedajší pán Čarnogurský rozhodol o prehradení vodného diela a dal pokyn na to, aby sa začalo koryto starého Dunaja prehradzovať. Riziká uvedenia vodného diela do prevádzky boli už známe už v 80. rokoch, ako ochranári sme na ne poukazovali. A to, že vlastne tie riziká sú pravdivé, sa ukazuje dnes po 25 rokoch. Ja by som vás chcela, naopak, poprosiť, aby sa tieto ekologické dopady nebagatelizovali. Sú tu a čelíme dopadom, a keď nebudeme o nich hovoriť, naozaj môžu priniesť obrovské, obrovské environmentálne škody, ale v konečnom dôsledku aj ekonomické.
Kolesík, Andrej, poslanec NR SR (2015-06-17):
Ďakujem, pani predsedajúca. Nič sa nestalo, prosím pána poslanca Rašiho, aby vás nerušil. Predseda Národnej rady Slovenskej republiky rozhodnutím č. 1575 z 1. júna 2015 pridelil návrh na prerokovanie ústavnoprávnemu výboru a Výboru Národnej rady pre hospodárske záležitosti. Za gestorský výbor určil Výbor Národnej rady pre hospodárske záležitosti. Ústavnoprávny výbor Národnej rady o návrhu rokoval 9. júna 2015 a prijal uznesenie č. 614. Výbor Národnej rady pre hospodárske záležitosti o návrhu rokoval 11. júna 2015 a prijal uznesenie č. 426. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej (tlač 1556a) vrátane návrhu uznesenia Národnej rady Slovenskej republiky bola schválená uznesením gestorského výboru č. 447 zo 16. júna 2015. Týmto uznesením ma výbor zároveň poveril ako spoločného spravodajcu, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pani predsedajúca, skončil som, otvorte, prosím, rozpravu.
J. Ďuračka, poslanec: (2009-04-16):
Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie dnešnej 35. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predmetný návrh zákona rieši závažnú problematiku. Pán predseda, prosím, otvorte rozpravu.
Antošová, Eva, poslankyňa NR SR (2016-06-16):
Áno, ďakujem pekne. Pán kolega Dostál, na jednej strane, mám takúto poznámku, úplne na začiatku vašeho príhovoru v rozprave ste ako keby tak znevážili ZMOS, pretože hovoríte, že sú tam len starostovia a primátori. Dovoľte mi teda, aby som vám odcitovala, že Združenie miest a obcí Slovenska je záujmové združenie právnických osôb, ktoré združuje vyše 96 % všetkých miest a obcí v Slovenskej republike. O chvíľočku na to ste povedali, že, a je mi to také čudné, vyslovil svoj názor na tento predkladaný materiál, povedzme, vysoký predstaviteľ ZMOS-u, dokonca jeho predseda. Je mi to také zvláštne, aby odkazoval predseda ZMOS-u alebo akýkoľvek zástupca ZMOS-u nejaký názor cez poslanca Národnej rady Slovenskej republiky, teda ak som tomu dobre alebo správne rozumela. A ak som tomu tak nerozumela, tak, prosím, vysvetlite mi to. Ďakujem.
P. Hrušovský, predseda NR SR: (2003-12-16):
Otvorím rozpravu k prerokúvanému bodu programu. Do rozpravy som nedostal písomné prihlášky. Chcem sa opýtať pánov poslancov, či sa chcú prihlásiť do rozpravy ústne. Konštatujem, že nie. Preto vyhlasujem rozpravu o tomto bode programu za skončenú. A teraz, pani spoločná spravodajkyňa, dám hlasovať o návrhu gestorského výboru, aby sme o návrhoch na voľbu členov Dozornej rady Sociálnej poisťovne hlasovali verejne. Páni poslanci, poslankyne, prezentujme sa a hlasujme o návrhu hlasovať verejne. (Hlasovanie.) 101 prítomných, 90 za návrh, 3 proti, 6 sa zdržalo, 2 nehlasovali. Návrh sme schválili. Pani spoločná spravodajkyňa, na základe schváleného návrhu pristúpime teraz k hlasovaniu. Prosím, aby ste uvádzali návrhy v poradí, ako boli podané, najskôr návrh na voľbu zástupcov navrhnutých vládou Slovenskej republiky do Dozornej rady Sociálnej poisťovne.
M. Hort, podpredseda NR SR: (2008-04-02):
Nech sa páči, pán kolega, máte slovo.
Glváč, Martin, podpredseda NR SR (2019-09-12):
Ďakujem. Pani spravodajkyňa, nech sa páči, máte slovo.
Jurinová, Erika, podpredsedníčka NR SR (2012-10-17):
Ďakujem, pán, reakcia na faktické poznámky, pán poslanec Chren.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme. (Hlasovanie.) Prítomných 138 poslancov, za 137, 1 nehlasoval. Národná rada vyslovila súhlas s touto zmluvou. Prosím teraz pána poslanca z gestorského výboru pre hospodárske záležitosti, poslanca Puciho, aby hlasovanie uviedol v prvom čítaní o vládnom návrhu zákona, ktorým sa mení a dopĺňa biocídny zákon (tlač 702). [Hlasovanie o vládnom návrhu zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (biocídny zákon) – tlač 702.]
Jurinová, Erika, podpredsedníčka NR SR (2012-07-25):
Pán poslanec, to sa nedá, lebo v rámci rozpravy tie procedúry, ktoré idú, hlasujú sa až pri hlasovaní o návrhu ako celku. Áno, o 17.00 hodine by sme o tom mohli hlasovať.
Fico, Robert, podpredseda NR SR (2011-12-08):
Ďakujem pekne, pán poslanec. K vášmu vystúpeniu nie sú žiadne faktické poznámky. Ďalší v rozprave vystúpi pán poslanec Anton Marcinčin. Nech sa páči.
Pellegrini, Peter, predseda NR SR (2015-12-02):
Ďakujem pekne. Pán predseda Blaha.
Kalivoda, Peter, poslanec NR SR (2023-12-06):
Ďakujem pekne, pán predsedajúci. Pani kolegyňa, mne to príde, nehnevajte sa na mňa, trošku cynické z vašej strany, keď hovoríte o tom, že nie je potrebné skrátené legislatívne konanie, že nehrozia škody. Nuž, škody na ľudských životoch, ktoré hrozia vďaka tomu, že by boli ohrozené milióny z eurofondov, ako nám to referoval aj pán štátny tajomník, štátny tajomník na výbore, sú podľa mňa dôvodom, pre ktorý skrátené legislatívne konanie by malo teda byť, tak ako nám to bolo prezentované, a ja ho v každom prípade podporujem. Ak už chcete niekomu, niekomu nadávať, alebo na niekoho sa sťažovať, tak si zoberte skôr na mušku predchádzajúce vedenie envirorezortu, kedy napríklad už vrakunskú skládku, čo sa teda aj mňa ako Bratislavčana osobne dotýka, sme dávno mohli mať zlikvidovanú. Dávno mohla byť uzavretá a už tento problém sme vôbec nemuseli riešiť. A desiatky miliónov, ktoré na to boli určené, nemuseli prepadnúť. Takže skúste sa, prosím, na to pozrieť očami ľudí, ktorí žijú v okolí týchto environmentálnych záťaží, či už sú to, či už je to Predajná, či je to vrakunská skládka, alebo Chemko Strážske a ďalšie, ďalšie stovky záťaží. Takže, pán minister, naopak, ja vám držím palce, verím, že sa vám podarí tento proces konečne rozbehnúť a preto aj podporím tento váš návrh. Ďakujem.
Blanár, Juraj, podpredseda NR SR (2021-10-06):
Poprosím vás, páni poslanci, pán poslanec Kotleba, vás poprosím...
Pčolinský, Peter, podpredseda NR SR (2022-10-19):
Ďakujem pekne. To bola ústna rozprava, tým pádom ukončujem ústnu rozpravu. Pán navrhovateľ chce ešte zaujať slovo, nech... (Reakcia z pléna.) Jaj, pardon, ospravedlňujem sa. Pán poslanec Fecko, faktická poznámka.
Drucker, Tomáš, minister zdravotníctva SR (2018-03-13):
Ďakujem veľmi pekne. Dobrý deň. Vážený pán predseda, vážené panie poslankyne, vážení páni poslanci, cieľom vládneho návrhu zákona implementovať nariadenie Európskeho parlamentu a Rady Európskej únie č. 536/2014 o klinickom skúšaní liekov na humánne použitie, ktorým sa zrušuje smernica 2011/20/ES. Vládnym návrhom zákona sa upravujú tie aspekty klinického skúšania, ktoré nie sú upravené v nariadení alebo sú podľa nariadenia v kompetencii príslušného členského štátu. Významnú časť vládneho návrhu zákona tvoria ustanovenia o zriadení o činnosti Etickej komisie pre klinické skúšanie, ktorá bude v spolupráci so Štátnym ústavom pre kontrolu liečiv posudzovať klinické aspekty žiadosti o povolenie klinického skúšania liekov predložené prostredníctvom elektronického portálu Európskej únie pre klinické skúšanie. Navrhuje sa zriadenie národného portálu pre klinické skúšanie, ktorý bude určený na vzájomnú komunikáciu Štátneho ústavu pre kontrolu liečiv s Etickou komisiou pre klinické skúšanie. Predmetom vládneho návrhu zákona sú aj zmeny poskytovania lekárenskej starostlivosti vo verejných lekárňach a v nemocničných lekárňach. Navrhuje sa posilnenie úlohy odborných zástupcov a jednoznačnejšie sa vymedzujú ich právomoci a povinnosti. Novým spôsobom sa definuje lekárenská pohotovostná služba a spôsob jej určovania, pričom úprava nadväzuje na ambulantnú pohotovostnú službu. Vládny návrh zákona upravuje niektoré ustanovenia týkajúce sa činnosti Štátneho ústavu pre kontrolu liečiv. Vážený pán predseda, vážené panie poslankyne a vážení páni poslanci, dovoľujem si vás požiadať o podporu tohto predloženého vládneho návrhu zákona. Ďakujem.
Hrnčiar, Andrej, doterajší podpredseda NR SR (2020-03-20):
Pán poslanec Peter Kmec.
Figeľ, Ján, podpredseda NR SR (2015-02-10):
Nech sa páči, Ľuboš Blaha.
P. Paška, predseda NR SR: (2009-02-10):
(Hlasovanie.) 140 prítomných, 59 za, 45 proti, 36 sa zdržalo. Nebudeme pokračovať v rokovaní o návrhu zákona. Pán poslanec Čech teraz uvedie v prvom čítaní hlasovanie o návrhu poslanca Národnej rady Slovenskej republiky Pavla Freša na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Je to tlač 917.
Číž, Miroslav, podpredseda NR SR (2015-06-18):
Teraz ako posledný riadne prihlásený do rozpravy vystúpi pán poslanec Bobík. Má slovo.
Blanár, Juraj, poslanec NR SR (2013-09-06):
Pán poslanec Mikuš, vždy som vnímal vystúpenia z tvojej strany ako snahu o nejaký naozaj konštruktívny prístup. A vieme veľmi dobre, že prvé čítanie je určené na to, aby sme sa vyjadrili k tomu, či takýto zákon je potrebné prijať alebo nie je potrebné prijať. A vy ste sami vo svojich politických vyhláseniach počas predchádzajúcich vlád, v ktorých ste boli v koalícii, akcentovali, že je potrebné takýto zákon prijať. Dokonca ste v tom urobili množstvo krokov. A môže vám to, myslím si, dostatočne aj váš exminister spravodlivosti alebo vnútra zdokladovať. Preto sa mi zdá byť naozaj neúprimné, ak dnes hovoríte o tom, že nie je dostatočná diskusia, že by sa to malo lepšie riešiť. Dokonca ešte hovoríte, že nie je tu vôľa dobrého riešenia, čo už sa mi zdá byť absolútne neuchopiteľné z hľadiska diskusie, pretože je to vôľa dobrého riešenia a kompromisu takého, ako to vy chcete? Ja si myslím, že by to malo byť práve o tom tu v parlamente, kde je najlepšia pôda na to, aby sa urobil jeden dobrý volebný zákon, jeden zákon, ktorý bude transparentný pre všetky voľby, pretože veľmi dobre viete, že pri každých voľbách sú iné prístupy k voličovi. Pri jedných voľbách má zoznam kandidátov priamo v domácnosti, pri ďalších voľbách sa o tom ani nedozvie, iba keď sa pozrie možno kdesi do novín alebo vidí to až priamo vo volebnej miestnosti. A toto, si myslím, sú dôvody, ktoré je potrebné zobrať do úvahy. A myslím si, že ministerstvo vnútra urobilo kus dobrej práce, pristúpilo k tomu tak, aby zlúčilo tento volebný zákon do jedného. A my hľadajme tu v druhom čítaní konštruktívnu debatu, čo, povedzme, je potrebné ešte... (Prerušenie vystúpenia časomerom.)
Laurenčík, Milan, podpredseda NR SR (2021-01-29):
Ďalšiu faktickú poznámku má pani poslankyňa Monika Kozelová. Nech sa páči.
Laurenčík, Milan, podpredseda NR SR (2021-05-05):
Faktickú poznámku má aj pani poslankyňa Eva Horváthová, nech sa páči.
Hus, Igor, poslanec NR SR (2020-12-08):
Vážený pán predsedajúci, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady Slovenskej republiky vystúpil v prvom čítaní k vládnemu návrhu zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, tlač 351, ako spravodajca Výboru NR SR pre obranu a bezpečnosť. Predmetný vládny návrh (ruch v sále a zaznenie gongu) bol doručený poslancom NR SR s tým, že vláda požiadala prerokovať tento vládny návrh prostredníctvom skráteného legislatívneho konania. Predseda Národnej rady posúdil uvedený návrh podľa zákona č. 350/1996 o rokovacom poriadku a podľa legislatívnych pravidiel a zaradil ho na rokovanie 18. schôdze NR SR. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Výbor Národnej rady Slovenskej republiky pre obranu a bezpečnosť, Ústavnoprávny výbor Národnej rady Slovenskej republiky. Za gestorský výbor navrhujem Výbor NR SR pre obranu a bezpečnosť. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona.
Mihál, Jozef, poslanec NR SR (2017-04-07):
Ja ako spravodajca len jednoducho. Tento návrh zákona je veľmi potrebný, veľmi užitočný, nezaťaží finančný rozpočet. Ak si niekto myslí, že sú to nejaké nadmerné finančné požiadavky, ani zďaleka nie a myslím si, že pani kolegynka predkladateľka dostatočne zdôvodnila, prečo to bude dobré. Ešte raz chcem zdôrazniť, bude to jednoduché, jasné, logické a odstráni sa napríklad aj zbytočná byrokracia. Aj z pohľadu samotných úradov zjednodušia sa procesy. A hlavne rodiny, ktoré tie peniažky naozaj veľmi potrebujú, nejde o nejakú závratnú sumu, ale im to veľmi pomôže. Ďakujem za podporu.
Ďuriš Nicholsonová, Lucia, podpredsedníčka NR SR (2018-12-03):
No, rokovací poriadok na to pamätá, takže nech sa páči, najprv odôvodnenie a potom technickú časť pozmeňujúcich návrhov.
Dostál, Ondrej, poslanec NR SR (2019-06-20):
Kolega Baránik, ja by som chcel podporiť, na rozdiel od predrečníčky, úplne ten tvoj návrh pozmeňujúci. Myslím si, že rieši veľmi vážny problém, ktorý má za následok alebo prispieva k tomu, ako je vnímaná nielen osoba Štefana Harabina, ale celé slovenské súdnictvo. Ja tiež nie som priaznivcom zákona o štátnom občianstve, ktorý znamená automatické strácanie občianstva pre tých, ktorí získajú, získajú občianstvo iného štátu. Aj som ten zákon kritizoval, aj som bol medzi iniciátormi opakovaných pokusov o jeho novelizáciu. Lebo si myslím, že tak ako je to napísané, je to v rozpore s ústavou. Ale teda vidím dosť dramatický rozdiel medzi tým, keď niekto získa občianstvo, občianstvo iného štátu, čo samé osebe nie je žiadna závadná činnosť, a medzi tým, keď sa sudca politicky angažuje. Tak ak je problém, žeby, žeby sudca bol členom politickej strany, no tak mal by byť problém aj v tom, že sudca kandiduje do zákonodarného zboru alebo sudca kandiduje do Európskeho parlamentu. Ten výpočet volieb, ktorých by sa to malo a mohlo týkať, by mohol byť ešte širší. Je to reakcia na aktuálny problém a ja teda len dúfam, že by mohla nájsť podporu aj širšiu ako len v opozi... (Prerušenie vystúpenia časomerom.)
Šeliga, Juraj, podpredseda NR SR (2020-07-24):
Pani poslankyňa Záborská, nech sa páči.
Hrnko, Anton, poslanec NR SR (2019-09-24):
Ďakujem, pán predsedajúci. No, smiešnejší zákon som ešte nevidel. To je presne taký istý zákon, ako keby ste chceli prepodriadiť ministerstvo obrany pod ministerstvo kultúry. Však vojna je tiež kultúrna záležitosť, však, pani poslankyňa? Takže toto je jedna z najväčších, najväčších nezmyslov, ktorý bol tu v tejto sále predložený, pretože my nemáme pralesy, my máme hospodárske lesy a v tých lesoch sa hospodári. Takže patria pod pôdohospodárstvo. Ak si prečítate definíciu pôdohospodárstva, tak zistíte, že aj lesné hospodárstvo je pôdohospodárstvo. Toto je klasický byzantínsky prístup, že keď si myslím, že premením správcu, premením aj spôsob správy. Tak to je absolútny nezmysel, ale o lesníctve a drevárstve neviete nič. Prvý lesný zákon na tomto území bol prijatý v roku 1408, komplexný. Predtým boli aj menej komplexné. Komplex 1408, kráľ Žigmund Luxemburský tento zákon prijal. Potom Mária Terézia prijala lesnícky zákon, podľa ktorého naši lesníci pokračovali až dovtedy, kým sa tu neobjavili šíritelia lykožrútu v podobe zelených, vážená pani poslankyňa! To, ako naše lesy vyzerajú, to je dôsledok toho, že kalamita v Tatrách nebola vyťažená. Vy ste tu rozmnožili lykožrúta. Choďte sa pozrieť na Oravu, ako vyzerajú naše lesy. Koľko ich tam lykožrút zožral, ktorého ste vy v západných Tatrách rozmnožili natoľko, že ho už nie je možné zastaviť. Sa spamätajte!
Dubovcová, Jana, poslankyňa NR SR (2010-10-19):
Pán predsedajúci, dajte hlasovať o zákone ako o celku.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 132, za 94, proti 6, zdržalo sa 32, nehlasoval, teda všetci hlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Danko, Andrej, podpredseda NR SR (2024-01-25):
Poslankyňa Luščíková.
Mikloš, Ivan, podpredseda vlády a minister financií SR (2010-12-10):
Ďakujem pekne. Vážený pán podpredseda, vážené panie poslankyne, páni poslanci, návrhom zákona sa navrhujú zmeny a doplnenie na základe smernice Európskeho parlamentu a Rady 2009/111ES zo 16. septembra 2009 a na základe vlastnej iniciatívy v súvislosti s vykonávaním dohľadu nad bankami a overovaním funkcie modelov merania rizík v bankách. Návrhom zákona sa má zabezpečiť prebratie uvedených noviel smerníc do právneho poriadku Slovenskej republiky. Cieľom predloženého návrhu zákona je najmä - doplnenie povinnosti pre Národnú banku Slovenska zohľadňovať možný vplyv jej rozhodnutí na stabilitu finančného systému v členských štátoch najmä v kritických situáciách, - posilniť právo na informácie Národnej banke najmä pri kríze pobočiek zahraničných úverových inštitúcií, - zabezpečiť právomoc orgánu dohľadu vymáhať dostatočné krytie rizík banky, - umožniť Národnej banke posúdiť, či metodika hodnotenia ratingovej agentúry v rámci procesu uznávania ratingu spĺňa požiadavky objektivity, nezávislosti, priebežnej kontroly a transparentnosti, - upraviť nový režim majetkovej angažovanosti, - umožniť Národnej banke, ak je orgánom dohľadu na konsolidovanom základe, aby zriadila kolégium orgánov dohľadu, prostredníctvom ktorého by sa zabezpečila výmena informácií medzi Národnou bankou Slovenska a ostanými príslušnými orgánmi dohľadu a dosiahnutie prípadnej dohody o dobrovoľnom zverení úloh a dobrovoľnom delegovaní povinností. Cieľom je najmä zvýšenie efektívnosti dohľadu. Ministerstvo financií zároveň do zákona o bankách predkladá aj legislatívne riešenie ďalšej podpory pre mladých formou úpravy hypotekárnych úverov so štátnym príspevkom pre mladých. Cieľom tejto právnej úpravy je uzákoniť, aby mala mladá rodina možnosť odkladu splátok istiny hypotekárneho úveru alebo možnosť zníženia celej anuitnej splátky hypotekárneho úveru až na polovicu jej výšky, a to na dobu 24 mesiacov po narodení každého dieťaťa. Zároveň sa navrhovanou právnou úpravou zruší podmienka, podľa ktorej musí mať každý z manželov príjem nižší ako 1,3-násobok priemernej mesačnej mzdy v národnom hospodárstve, a namiesto toho sa ustanoví, že je postačujúce, aby ich spoločný príjem nepresahoval 2,6-násobok priemernej mesačnej mzdy v národnom hospodárstve. Zároveň sa upravuje aj podmienka dosiahnutia príjmu, ak sú mladými poberateľmi hypotekárneho úveru viacerí spoludlžníci tak, že ich priemerný mesačný príjem spolu nesmie presiahnuť súčin počtu spoludlžníkov a 1,3-násobku priemernej mesačnej nominálnej mzdy. To znamená, že bude môcť ísť o rôzne kombinácie príjmov tak, aby v súhrne nepresahovali stanovený limit, čím sa odstráni doteraz existujúca diskriminácia. Predložený návrh zákona je v súlade s Ústavou Slovenskej republiky, odporúčam Národnej rade schváliť a ďakujem pekne.
Dubéci, Martin, poslanec NR SR (2024-02-08):
Ďakujem za slovo, pán predsedajúci. Navrhujem presunúť dnešné hlasovanie na 17.00 h a dovtedy, aby asi ústavnoprávny výbor vyložil § 9 rokovacieho poriadku – Zamedzenie rozporu konfliktu záujmov, v ktorom sa píše teda, že Národná rada má teda aj úlohu zamedziť konfliktu záujmov. A následne odkazuje na ústavný zákon 357/2004 o ochrane verejného záujmu, v ktorom teda je povinnosť verejných funkcionárov konať vo verejnom záujme a deklarovať svoj osobný konflikt záujmov. Mám za to, že v tejto rokovacej miestnosti je niekoľko poslancov, ktorí budú hlasovať vo veci, v ktorej sú osobne interesovaní. Tých poslancov je viacej, než je vládna väčšina, tým pádom to má materiálny dopad na výsledok toho, tohto hlasovania. Keby tá väčšina bola väčšia, nepoviem nič, naozaj je tu niekoľko poslancov, ktorí sú osobne interesovaní. Žiadam o vyloženie, resp. o ich deklaráciu konfliktu záujmu, tak ako urobil Boris Kollár v minulom volebnom období. Ďakujem pekne.
Šimečka, Michal, podpredseda NR SR (2024-06-20):
Ďakujem veľmi pekne. Sú dve faktické poznámky v reakcii na vaše vystúpenie. Ako prvý, pán poslanec Dubovický, nech sa páči.
Grendel, Gábor, podpredseda NR SR (2023-01-24):
Pán poslanec Erik Tomáš.
Zmajkovičová, Renáta, podpredsedníčka NR SR (2014-06-06):
Pán poslanec Kuffa s reakciou.
Tomáš, Erik, poslanec NR SR (2022-02-22):
Pán predseda, správne si pomenoval situáciu, čo by sa dialo, keby sa niečo také stalo za predchádzajúcej vlády. Predstavím si, že ty si premiér, Denisa Saková ministerka vnútra a policajným prezidentom nebohý generál Lučanský, ktorý je obeťou tejto mašinérie. Čo by títo politici, ktorí tu sedia, myslím vládni, koaliční, stvárali? Čo by sa dialo v uliciach, čo by robili herci a podobne? Pretože tu ide o legálne odposluchy, kolegovia, tu nejde o žiadne výpovede nejakých kajúcnikov, ale o legálne odposluchy komunikácie elitných vyšetrovateľov, ktorí sa bavia spôsobom, ktorý ich absolútne diskvalifikuje. A vy to dobre viete, budete tu tárať o všeličom možnom, o keltských pamiatkach, o referende a podobne, len nie o tej podstate. Ja sa čudujem, že pani poslankyňa Kozelová ako jediná žena, vládna, ktorá tu vystúpila, sa ani slovom nezastala pani Santusovej ako žena ženy, ktorú chceli elitní vyšetrovatelia kopnúť do p..., ktorej chceli auto zapáliť kanistrom, ani slovo. To vy nemáte žiadne svedomie?! A druhá vec, ktorú si spomenul, prístup médií. Ešte raz, v prípade opozičných politikov alebo nominantov predchádzajúcej garnitúry, médiá precízne citujú každú jednu výpoveď, dokonca aj v prípade ľudí, ktorí neboli ešte ani len obvinení. A tu je ticho alebo zahmlievanie. A dovolím si tvrdiť, že médiá takto zakladajú nebezpečný precedens do budúcnosti. Ak sa s týmto nevysporiadame, ak toto nebude celospoločenskou témou s jasným záverom, kolegovia a kolegyne, tak raz to môže postihnúť aj vás, a ja to hovorím v dobrom, pretože keď pripustíme takýto nebezpečný precedens, tak naozaj potom polícia a prokuratúra môže konať svojvoľne nielen proti politikom, ale proti akémukoľvek človeku na Slovensku.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 141, za 138, 2 sa zdržali, 1 nehlasoval. Návrh sme schválili. Teraz budeme hlasovať v prvom čítaní o návrhu skupiny poslancov na vydanie zákona, ktorým sa mení zákon č. 571/2009 Z. z. o rodičovskom príspevku, tlač 1531. Pán poslanec Burian, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 1531.)
Turčanová, Andrea, poslankyňa NR SR (2024-05-09):
Ďakujem. Peter, ja ťa chcem podporiť, pretože útoky ministra Rašiho na tvoju osobu boli podpásové a nehodné ministra. Podľa kolegov zo SMER-u a HLAS-u si za svojich jedenásť mesiacov vo funkcii štátneho tajomníka mal vyriešiť pandémiu, mal si pripraviť plán obnovy a vyriešiť problémy zdravotníctva, ktoré nedokázali vyriešiť tri vlády SMER-u. Povedzme si rovno, zdravotníctvo je v kríze a je to najmä záležitosť ministrov, ktorí boli za SMER a ktorí sú dnes v HLAS-e. Zmenili stranu, ale nezmenili svoje politické DNA. Pripomínam, že táto schôdza však nie je o pánovi ministrovi Rašim, ale je o odvolávaní pani ministerky Dolinkovej, ktorá pokračuje v devastácii slovenského zdravotníctva. Pani ministerka je veľmi príjemná a sympatická žena, ktorá by mohla robiť modelku, ale rozhodne nie ministerku zdravotníctva. Ďakujem.
Szőllős, Ján, poslanec NR SR (2022-12-08):
Teraz budeme hlasovať o pozmeňujúcom a doplňujúcom návrhu pána poslanca Kremského. Dajte, prosím, hlasovať o tomto pozmeňujúcom a doplňujúcom návrhu.
Hrnčiar, Andrej, podpredseda NR SR (2016-06-22):
Ďakujem. Týmto sme vyčerpali program 6. schôdze. Ďakujem za účasť a vyhlasujem 6. schôdzu za skončenú. Prajem vám príjemný zvyšok dňa. (Rokovanie 6. schôdze NR SR sa skončilo o 11.13 hodine.)
Marosz, Ján, poslanec NR SR (2017-06-21):
Ďakujem pekne. Pán kolega, chcel by som len číslami upresniť a potvrdiť to, čo si vravel o nenaplnených sľuboch súčasnej vlády ohľadom výstavby diaľnic. Tak aktuálne je naplánovaných vládou Slovenskej republiky, ministerstvom dopravy konkrétne, 25 projektov a z toho momentálne je 24 v omeškaní. Ak chcete v kilometroch, z 300 km naplánovaných diaľnic je aktuálne v omeškaní 296 km. To znamená, že len 4 km budú odovzdané načas. Táto situácia mi pripomína výstavbu diaľnic ako výherný automat ľudí okolo týchto strán, ktoré nám vládnu. Oni si urobili z výstavby diaľnic skutočne výherný automat, len podobne ako to chodí, tak tí, ktorí hrajú tie hracie automaty, vedia tú rodinu priviesť na pokraj núdze, do krachu, rozpadávajú sa vzťahy a všetko. Vážení občania našej republiky by si mali uvedomiť, že tak ako tieto čísla, ktoré spomínam, o nenaplnených sľuboch, tak takýmto istým spôsobom to dopadne aj s tými ďalšími úsekmi, ktoré teraz sú naplánované, budú sľúbené, ale nebudú realizované načas. Nemáme nádej sa domnievať, že opak bude pravdou. Takže tak. Chcem len povedať, že výstavba diaľnic sa stáva akousi mantrou pre túto vládu ako keby, lebo je to pre nich výherný automat. To, že napríklad integrovaná doprava, verejná osobná doprava, koordinácia autobusov, vlakov, ciest, o tomto nikto nejak veľmi na ministerstve dopravy neuvažuje. Ale betón, stavať, lebo tam je tá najväčšia ryža v prospech rôznych predstaviteľov tejto vlády. Ďakujem.
Sulík, Richard, predseda NR SR (2011-06-02):
Uzatváram rozpravu. Navrhovateľ už mal slovo, predpokladám, že... Dobre predpokladám. Pani spravodajkyňa tiež už nič nechcela dodať. Vyhlasujem... (Reakcia z pléna.) Aha, rozpravu som vyhlásil za skončenú. No a ideme hlasovať o tomto bode. Dávam prestávku jednu minútu, aby mohli kolegovia prísť. (Zaznievanie gongu.) Dokedy začneme hlasovať, by som sa chcel spýtať, keďže my sme v podstate už skončili so schôdzou, či nie je všeobecný súhlas s tým, že by sme dnešnú hodinu otázok zrušili? (Súhlasná reakcia pléna.) Zriedkavý súhlas v tejto Národnej rade. No, ja som to konzultoval tu s predsedom ústavnoprávneho výboru, ktorý vravel tiež, že sa to nedá. (Smiech v sále.) Dobre, ide sa hlasovať. Pokračujeme hlasovaním v prvom čítaní o návrhu poslancov Žitňanskej, Procházku a Hrušovského na vydanie zákona, ktorým sa mení a dopĺňa zákon č. 171/2005 o hazardných hrách (tlač 359). Spravodajkyňou je členka výboru pre financie a rozpočet poslankyňa Zuzana Aštaryová, prosím, uveďte hlasovanie.
Burian, Jozef, poslanec NR SR (2016-11-30):
Ďakujem pekne, pán predsedajúci. V rozprave vystúpili poslanci, pani poslankyňa Krištúfková, pán Mihál, pani Jurinová, pani Shahzad a pani Gaborčáková. Pán predseda, poprosím, najprv dajte hlasovať o bodoch spoločnej správy 1 až 6 s odporúčaním gestorského výboru schváliť.
Mikloško, Jozef, poslanec NR SR (2015-11-12):
S dovolením, ja navrhujem, aby bod č. 72, vládny návrh zákona o rozvojovej spolupráci (tlač 1649) sa prerokoval za prítomnosti ministra Lajčáka. Je to celkom nový zákon, mení veľa vecí, všetky kompetencie sa ním vlastne dávajú ministrovi zahraničia a na poslednom našom výbore pre ľudské práva legislatívne oddelenie malo viacero zásadných pripomienok k zákonu, ktoré sa nezohľadnili v tomto návrhu, lebo ten tam je už od začiatku našej schôdze. Čiže nič sa nedeje, len doporučujem, aby bol vtedy prerokovaný, keď tu bude pán minister.
Paška, Pavol, predseda NR SR (2012-06-19):
Hlasujeme. (Hlasovanie.) 141 prítomných, 95 bolo za, 27 proti, 19 sa zdržalo. Konštatujem, že sme schválili návrh novely Obchodného zákonníka o regulácii v sieťových odvetviach. Pán poslanec Kamenický teraz uvedie v prvom čítaní hlasovanie o vládnom návrhu zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (tlač 79). Nech sa páči.
Drdul, Dominik, poslanec NR SR (2020-05-19):
Kolegovia, ďakujem veľmi pekne. Tomáš, my už sme sa rozprávali, teším sa na spoluprácu. Aj tebe, Martin, ďakujem veľmi pekne a rovnako teším sa na spoluprácu.
Podmanický, Ján, poslanec NR SR (2015-01-28):
Ďakujem pekne. Vážený pán predseda, dovoľte mi ako určenému spravodajcovi výboru uviesť hlasovanie k Zákonníku práce, ktorý bol vrátený prezidentom Slovenskej republiky na opätovné prerokovanie Národnou radou Slovenskej republiky, tlač 1341. V rozprave vystúpili páni poslanci Brocka, Kaník, Kiššová. Dajte, pán predseda, hlasovať o pripomienkach pána prezidenta Slovenskej republiky 1 až 12 zo spoločnej správy s odporúčaním gestorského výboru schváliť.
Raši, Richard, podpredseda vlády SR pre investície a informatizáciu (2018-09-20):
Ďakujem pekne. Príjemné popoludnie prajem. Vážený pán predsedajúci, ctené dámy poslankyne, vážení páni poslanci, milí kolegovia, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády Slovenskej republiky a minister životného prostredia László Sólymos, zastupuje ho minister dopravy a výstavby Árpád Érsek, minister spravodlivosti Gábor Gál, zastupuje ho minister dopravy a výstavby Árpád Érsek, a pani ministerka školstva, vedy, výskumu a športu Martina Lubyová, zastupuje ju minister dopravy a výstavby Árpád Érsek. A pán minister hospodárstva Peter Žiga, naňho nie sú otázky. (Reakcie z pléna.) Ešte ja. (Povedané s pobavením.) Ďakujem pekne.
Dubovcová, Jana, dočasne poverená ministerka spravodlivosti SR (2023-06-28):
Ja chcem iba vyjadriť súhlas s týmto pozmeňujúcim návrhom, pretože odstraňuje vlastne kolíziu medzi dvoma tlačami. Ďakujem pekne.
Hatráková, Katarína, poslankyňa NR SR (2020-09-16):
Ďakujem. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 202. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 193 z 31. augusta 2020 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Pamula, Peter, poslanec NR SR (2018-05-10):
Ďakujem za slovo. Vážený pán predseda, kolegyne, kolegovia, spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohodou o spoločnom leteckom priestore medzi Európskou úniou a jej členskými štátmi a Moldavskou republikou (tlač 925). Predseda Národnej rady Slovenskej republiky rozhodnutím č. 986 z 20. apríla 2018 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Ústavnoprávny výbor Národnej rady Slovenskej republiky o návrhu rokoval 2. mája 2018 a prijal uznesenie č. 364. Výbor Národnej rady Slovenskej republiky pre hospodárske záležitosti o návrhu rokoval 3. mája 2018 a prijal uznesenie č. 240. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o spoločnom leteckom priestore medzi Európskou úniou a jej členskými štátmi a Moldavskou republikou a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o spoločnom leteckom priestore medzi Európskou úniou a jej členskými štátmi a Moldavskou republikou a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou o spoločnom leteckom priestore medzi Európskou úniou a jej členskými štátmi a Moldavskou republikou (tlač 925a) vrátane návrhu uznesenia Národnej rady Slovenskej republiky bola schválená uznesením gestorského výboru č. 252 z 9. mája 2018. Týmto uznesením výbor poveril mňa ako spoločného spravodajcu, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh na uznesenie Národnej rady Slovenskej republiky. Ďakujem.
Laššáková, Jana, podpredsedníčka NR SR (2015-11-26):
Ďakujem pekne, pán minister. Pán poslanec chcel položiť doplňujúcu otázku? Áno. Nech sa páči, máte na to jednu minútu.